Eurovision laulukilpailu 2017

Eurovision laulukilpailu 2017 oli järjestyksessään 62. Eurovision laulukilpailu. Kilpailu järjestettiin Kiovassa, Ukrainassa Jamalan voitettua kilpailun vuonna 2016 kappaleella ”1944”. Kilpailun semifinaalit järjestettiin 9. ja 11. toukokuuta ja finaali 13. toukokuuta 2017. Eurovision laulukilpailun 2017 voitti Portugalin Salvador Sobral kappaleellaan ”Amar pelos dois”.

Kyseessä oli jo toinen kerta, kun Euroviisut järjestettiin Ukrainassa ja Kiovassa. Heinäkuussa 2016 ilmoitettiin, että isäntäkaupungin valitsemisprosessissa viimeiseen vaiheeseen ovat päässeet Dnipro, Odessa ja Kiova, jossa vuoden 2005 kilpailu järjestettiin. 25. elokuuta Dnipro kuitenkin vetäytyi pois kilpailusta, joten jäljelle jäivät enää Kiova ja Odessa. 9. syyskuuta ilmoitettiin viimein, että kilpailu tullaan järjestämään Kiovan International Exhibition Centre -keskuksessa. Kilpailun juonsivat Volodymyr Ostaptšuk, Oleksandr Skitško ja Timur Mirošnytšenko.

Portugali ja Romania palasivat kilpailuun vuoden tauon jälkeen. Sen sijaan Venäjä sekä Bosnia ja Hertsegovina vetäytyivät vuoden 2017 kilpailusta. Australia osallistui kolmansiin Euroviisuihinsa.

Formaatti

Semifinaaleihin jako
Maat jaettiin semifinaaleihin 31. tammikuuta 2017. Sveitsi pyysi saada esiintyä toisessa semifinaalissa. Automaattisia finaalimaita lukuun ottamatta (Ukraina ja Big 5) maat jaettiin kuuteen ryhmään. Jako perustui äänestyksiin edellisten vuosien ajalta.

Graafinen design
Kiovan Euroviisujen logo esittää perinteistä ukrainalaista kaulakorua. Tätä kaulakorua kutsutaan nimellä Namysto ja se koostuu erilaisita helmistä. Namystoa pidetään suojaavana amulettina, sekä kauneuden ja terveyden symbolina. Kiovan Euroviisujen tunnuslause on "Celebrate Diversity" ().

Palaavat artistit
  – SunStroke Project edusti Moldovaa aiemmin vuonna 2010 yhdessä Olia Tiran kanssa.
  – Valentina Monetta edusti San Marinoa aiemmin vuosina 2012, 2013 ja 2014.
  – Omar Naber edusti Sloveniaa aiemmin vuonna 2005, jolloin viisut pidettiin myös Kiovassa.
  – Koit Toome edusti Viroa aiemmin vuonna 1998 ja Laura vuonna 2005 Kiovassa osana Suntribe-yhtyettä.

Osallistujamaat

1. semifinaali 
Espanja, Iso-Britannia ja Italia äänestivät tässä semifinaalissa.

2. semifinaali 
Ranska, Saksa ja Ukraina äänestivät tässä semifinaalissa.

Finaali

Muut maat
 – RTVA ilmoitti, ettei se aio osallistua vuoden 2017 kilpailuun.
 – BHRT ilmoitti, ettei maa aio osallistua vuoden 2017 kilpailuun epävakaan rahoituksen ja taloudellisten vaikeuksien takia.
 – Luxemburgin hallituksen vetoomustoimikunta keskusteli paluusta kilpailuun, mutta RTL ilmoitti, ettei maa aio palata vuoden 2017 kilpailuun.
 – Marokko ei aio osallistua vuoden 2017 kilpailuun, sillä Israel osallistuu siihen.
 – TMC ilmoitti, ettei maa aio palata vuoden 2017 kilpailuun.
 – RTVS ilmoitti, ettei maa aio palata vuoden 2017 kilpailuun.
 – TRT ilmoitti, ettei maa aio palata vuoden 2017 kilpailuun.
 – Pervyi kanal ilmoittautui kilpailuun Julija Samoilovan kappaleella "Flame is Burning", mutta ilmoitti kuitenkin 13. huhtikuuta vetäytyvänsä kilpailusta. Venäjän oli tarkoitus esiintyä toisessa semifinaalissa numerolla 3.

Venäjän edustajan maahantulokielto 
22. maaliskuuta 2017 Ukrainan turvallisuuspalvelu asetti Venäjän euroviisuedustajaksi valitun Julija Samoilovan kolmen vuoden maahantulokieltoon johtuen Samoilovan vierailusta Venäjän sotilaallisesti miehittämällä Krimillä ilman Ukrainan viranomaisten ulkomaalaisilta edellyttämää erityislupaa. Seuraavana päivänä Euroopan yleisradiounioni ehdotti Venäjän Pervyi kanal -kanavalle, että Samoilova esiintyisi satelliitin välityksellä kilpailussa. Kanava kuitenkin kieltäytyi ehdotuksesta. Ukrainan varapääministerin mukaan Venäjä voi osallistua kilpailuun, jos he valitsevat kilpailijan, joka ei riko Ukrainan lakeja. Pervyi kanal ilmoitti 13. huhtikuuta vetäytyvänsä kilpailusta, eikä se aio televisioida kilpailua.

Suomen lähetykset ja kommentaattorit 
 1. semifinaali Yle TV1 9. toukokuuta 2017 klo 22.00
 2. semifinaali Yle TV2 11. toukokuuta 2017 klo 22.00
 Finaali Yle TV2 13. toukokuuta 2017 klo 22.00
Suomenkielisenä kommentaattorina toimi Mikko Silvennoinen ja ruotsiksi kommentoivat Eva Frantz sekä Johan Lindroos.

Katso myös 
Uuden Musiikin Kilpailu 2017

Lähteet

Aiheesta muualla

 

Kiovan historia